**УТВЪРДИЛ:**

**БОЧКО БОЧЕВ**

**Директор на ОУ”Братя Миладинови”**

**ПЛАН ЗА КВАЛИФИКАЦИОННА ДЕЙНОСТ**

**Учебна 2019 / 2020 година**

Настоящият План за квалификационна дейност на ОУ „Братя Миладинови“ – Бургас е неразделна част от Годишния план на училището и е отворен за допълнения и промени през учебната 2019/2020 година във връзка със Закона за предучилищно и училищно образование и ДОС за статута и професионалното развитие на учителите, Директорите и другите педагогически специалисти.

Приет е на заседание на Педагогическия съвет с Протокол № 7/ 13.09.2019 година и утвърден със Заповед № 41/ 17.09.2019 ГОДИНА на Директора.

**І. АНАЛИЗ НА КВАЛИФИКАЦИОННАТА ДЕЙНОСТ В УЧИЛИЩЕ**

През изминалата учебната 2018/2019 година организацията на квалификационната дейност в училището се осъществяваше в следните направления:

**1.Идентифицирани потребности от квалификация**

При извършената оценка и самооценка на цялостната училищна дейност са идентифицирани конкретни потребности от квалификация на педагогическите специалисти. За целта е разработен План за квалификационна дейност, приет на заседание на Педагогическия съвет, създадена е Комисия за квалификацията.

Планирана е квалификационната дейност - теми, организационни форми, целеви групи, индикатори.

**2.Осъществяването на квалификацията в училище бе определена от темата:**

Оценка и самооценка на цялостната училищна дейност, с цел осигуряване комплекс от условия за устойчиво качество във всички аспекти на образованието по предмети като част от общото модернизиране на образователния процес в училище. Повишаване на педагогическата и методическа подготовка на учителите и създаване на мотивация за саморазвитие и самоусъвършенстване. Усъвършенстване на професионалните умения, постигане на положителни промени в личността на учениците и овладяване на трайни знания и умения с цел издигане и утвърждаване престижа на училището.

Осигуряването на качествено образование бе тясно свързано с мотивираността на колектива за участие в поддържаща и развиваща квалификационна дейност, както и осигуряване на условия за развитие на личностния потенциал на всички учители.

Към Годишния план на училището е разработен План за квалификация, чрез който се дава възможност на учителите за усъвършенстване на нови, иновативни техники и методи на преподаване и оценяване.

Подобри се екипната работа в училище, като са създадени условия за осигуряване на обратна връзка, анализ и оценка на постиженията и неуспехите в колегията, както и достигане до съвместно решение при наличието на трудности и проблеми.

Традиционно, за определяне на потребностите на учителите за повишаване на квалификацията е формата – дискусия, попълване на анкетни карти, а основните квалификационни форми, организирани на училищно, регионално и национално ниво, в които участваха преподавателите са семинари, тренинги, работни срещи, участие в проекти, самообразование.

**3. Реализиране на планираните квалификационни дейности - изпълнение и причини за отказ от участие във форми за квалификация**

Приетият План за квалификационна дейност е реализиран. Няма отказ за участие във форма за квалификация.

Затруднения при осъществяването на квалификационната дейност са свързани с осъществяването на квалификационните форми през учебно време – липса на заместващи учители.

В училище е създадена Информационна система за отчитане на проведените квалификационни дейности:

Всеки педагогически специалист, преминал квалификация през учебната 2018/2019 година притежава сертификат, който включва: тема, форма на обучение, обучителна организация,а в личното CV са отразени период на провеждане, получен документ,изготвени са финансови документи, анкетна карта за обратна връзка, протокол на Комисията по квалификация.

Финансовата осигуреност на квалификационната дейност е от средствата за квалификация, съгласно чл. 33 от КТД.

Средствата за квалификация на педагогическите специалисти се определят като 1.2 % от бюджета на училището за съответната календарна година и се изразходват през учебната година.

Квалификациите са съобразени с плановете на Обедивенията по компетентности и Комисиите, както и с предоставените квалификационни форми от РУО – Бургас. Принципът за достъпност и мотивацията на учителите са приоритет при определяне на участия в квалификационни форми през учебната година.

Контролът по изпълнение на плана се осъществява от директора, като комисията представя отчети за изпълнението на плана пред Педагогическия съвет / I учебен срок и в края на годината /.

Осъществените квалификационни дейности по Плана за квалификация и получените сертификати, удостоверения или друг документ от преподавателите се съхраняват в личното им досие, качени са в ЕС Админ Про и в официалния сайт на училището.

**II. ПРИОРИТЕТИ ЗА КВАЛИФИКАЦИЯ И ОПРЕДЕЛЯНЕ НА ЦЕЛЕВИ ГРУПИ**

**ПРИОРИТЕТИ:**

**1.** **Повишаване квалификацията на педагогическите специалисти** – необходимо условие за ефективно изпълнение и подобряване качеството на работата им, както и резултатите и качеството на подготовка на учениците.

**2.** **Разработване на съвременни програми** за ИУЧ и ФУЧ за I,II,III,IV, V,VI иVII клас в съответствие с потребностите и интересите на учениците.

**3. Модернизиране на образователно-възпитателния процес** чрез запознаване със съвременните тенденции в областта на образованието и прилагане на иновативни форми на преподаване, проверката и оценката на знанията на учениците.

**4. Оптимизиране на педагогическата дейност** чрез:

**4.1.** Квалификационна дейност за актуализация на научната и методическа подготовка и самоусъвършенстване чрез вътрешно-училищна система за квалификация.

**4.2.** Актуализиране на педагогическите технологии и учебно-техническите средства по Природни и Обществени науки.

**4.3.** Обмяна на добри практики в Екипите по ключови компетентности.

**5.Създаване на връзки и контакти** между училището и другите структури на образователната система, с обществени организации и институции, отворени за проблемите на училището.

**КВАЛИФИКАЦИЯ НА ЦЕЛЕВИТЕ ГРУПИ:**

**1.САМОУСЪВЪРШЕНСТВАНЕ чрез вътрешно-училищна система за квалификация:**

**ПЕДАГОДИЧЕСКИ ПЕРСОНАЛ:**

**1.1. Педагогическите специалисти –** повишават квалификацията си в рамките на не по-малко от 16 академични часа през учебната година /за достигане на не по-малко от 48 академични часа в предстоящият период за атестиране/

**1.1.1.** Повишаването на квалификацията се измерва чрез система от квалификационни кредити и се удостоверява с документ от оторизирана за това институция.

**1.1.2.** Вътрешно-училищната квалификация се измерва в академични часове и за нея не се присъждат квалификационни кредити

**1.2.Екипи по ключови компетентности –** действена форма за актуализиране и съхраняване на информация за постигане на качествени компетентности от учениците по предметите от Училищния учебен план, както и обмяна на опит между учителите за:

**1.2.1.** Обучение и самообучение за по-добро ниво на владеене и прилагане на Наредба №5/30.11.2015г. за общообразователната подготовка по предметите от Училищния учебен план.

**1.2.2.** Прилагане на съвременните тенденции в стереотипа на преподаване – интерактивни методи, работа със специализиран софтуер – използване на уроци от Е-учебници, Енвижън, Един компютър – много мишки; прилагане на ПБО в процеса на обучение.

**1.3. Комисии в училище – в т.ч. Комисия по квалификацията:**

**1.3.1.** Оптимизиране Плановете на комисиите в посока квалификация, съобразена със Стратегията на училището, изготвяне на Програми и политики, реализирането на които през учебната година да водят до конкретни резултати за подобряване качеството на предлаганото обучение.

**1.3.2.** „Учители обучават учители“ да бъде мотото за приобщаване на новоназначени учители, за работа с електронни софтуерни продукти.

**1.4. Директор и Заместник – директори по учебната дейност:**

**1.4.1.** Мотивиране на учителите в училище за участие в квалификационни форми

**1.4.2.** Осигуряване на финансова обезпеченост на квалификационните форми от бюджета на училището.

**1.4.3.** Участие в квалификационни форми по организация и управление на образованието.

1.4.4.Комуникации и преговори за взаимно-полезно сътрудничество с организации, други учебни заведения и институции.

**НЕПЕДАГОГИЧЕСКИ ПЕРСОНАЛ:**

**1.5. Заместник директор по АСД –** обучения по ЗБУТ, организация и управление на образованието.

**1.6. Главен счетоводител Завеждащ административно-техническа служба, Технически организатор, Домакин –** обучения в ресорната им област.

**2. САМОУСЪВЪРШЕНСТВАНЕ чрез извънучилищна квалификационна дейност:**

**2.1. Индивидуални квалификации:**

**2.1.1.** За придобиване на нова професионална квалификация.

**2.1.2.** Специализация в конкретна научна област.

**2.2.** Участие в квалификационни курсове на Международно, Национално, Регионално и Училищно ниво по Планове на обучителни организации, РУО – Бургас.

**III. ОСНОВНИ ПРИНЦИПИ И ЦЕЛИ**

**1. ОСНОВНИ ПРИНЦИПИ**

**1.1.** Приемственост и последователност – обвързаност на обучението с кариерното развитие.

**1.2.** Системност.

**1.3.** Съгласуваност – осигуряване на равен достъп до обучение в зависимост от заеманата длъжност.

**1.4.** Ефективност на обучението – да допринася за повишаване на качеството на дейността на персонала.

**1.5.** Адаптивност и адекватност на обученията.

**1.6.** Индивидуализация – формите на обучение да са съобразени с личните възможности и предпочитания на преподаватели и служители.

**2. ЦЕЛИ**

**Целите са съобразени с Основната задача за работа от Годишния план на училището:**

Поддържане на европейско качество на образованието, ориентирано не към запаметяване и възпроизвеждане, а към провокиране на творческото мислене на учениците, самостоятелност, формиране на умения за вземане на решения в практически ситуации.

Използване на иновативни методи на преподаване и ефективна система за вътрешно оценяване, които да стимулират учениците да покажат най-доброто от себе си и ги мотирират към усъвършенстване на ученето за постигане на конкретни резултати.

**2.1. Осигуряване на качествено образование**, което съчетава училищните и националните традиции с европейското измерение и съвременните образователни тенденции

**2.2**. **Актуализиране и усъвършенстване на личните и професионални компетентности на учителите** и създаване на мотивация за квалификационна дейност**.**

**2.3. Кариерно развитие на педагогическите специалисти** чрез повишаване на квалификацията им.

**3. ЗАДАЧИ ЗА РЕАЛИЗИРАНЕ НА ЦЕЛИТЕ**

**3.1.Планът за квалификационна дейност** е неразделна част от Годишния план на училището.

**3.2.Квалификационната дейност да съдейства** за успешното усвояване на учебното съдържание по всички предмети.

**3.3.Да се стимулират учителите към самоподготовка и усъвършенстване** и към проактивно поведение по отношение на овладяването и прилагането на нови, иновативни техники и методи на преподаване и оценяване.

**3.4.Да се подобри екипната работа в училище** като се създадат условия за осигуряване на обратна връзка, анализ и оценка на постиженията и неуспехите в колектива, както и достигане до съвместно решение при наличието на трудности и проблеми.

**3.5.Да се овладеят стратегии за учене и самоподготовка от учениците** и да се създаде трайна мотивация за учебна дейност чрез прилагането на разнообразни форми и методи на преподаване, проверка и оценка на знанията в съответствие с новите образователни изисквания.

**IV. ФОРМИ НА КВАЛИФИКАЦИЯ**

**1.Форми и методи** **за определяне на потребностите на учителите** за повишаване на квалификацията. Проучване на потребностите чрез:

* анкети
* въпросници
* дискусии

**2.Форми и методи на квалификационната дейност:**

* Курсове, семинари, школи, тренинги
* Родителска лектория, консултации,
* Работна среща, дискусии, решаване на казуси
* Лектории, практикум, открити уроци
* Участие в проекти
* Самообразование и самоусъвършенстване.

**V. ДЕЙНОСТИ ЗА РЕАЛИЗИРАНЕ НА ЦЕЛИТЕ**

**ВЪТРЕШНОУЧИЛИЩНА КВАЛИФИКАЦИОННА ДЕЙНОСТ**

**Таблица 1.**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Тема** | **Форма на обучение** | **Участници /**  **целева група** | **Обучителна организация** | **Период на провеждане** | **Академични часове/кредите** | **Отговорник** |
| **1.** | Проучване желанията на педагогическия и непедагогическия персонал за квалификация | Анкета | Педагогически и непедагогически персонал | ОУ „Братя Миладинови“ - Бургас | 09-11.09.2019г. |  | Комисията по квалификация |
| **2.** | **За Начален етап**:  Напредък на учениците в четенето, разбирано като умение за възприемане и обработване на информация.  **За Прогимназиален етап**:  Педагогически умения за изследователско преподаване, развитие на мотивацията за учене у учениците, конструиране на дидактически казуси, формиращо позитивно оценяване | Работни срещи за добри практики | Педагогически персонал | ОУ „Братя Миладинови“ - Бургас | През учебната година – отчет към 30.01.2020г. и 30.06.20120г. |  | Председателите на Екипите по ключови компетентности |
| **3.** | Работа с Енвижън, Един компютър – много мишки. | Практикум | Преподавателите от Начален етап | ОУ „Братя Миладинови“ - Бургас | През учебната година – отчет към 30.01.2020г. и 30.06.2020г. |  | Председател на Екип по ключови компетентности – Начален етап |
| **4.** | Актуализиране на Професионалното учителско портфолио на хартиен носител и в електронен вариант. | Представяне на портфолия по новите изисквания | Педагогически персонал | ОУ „Братя Миладинови“ – Бургас  Външни лектори | През учебната година – отчет към 30.11.2019г. и 30.06.2020г. |  | Председателите на Екипите по ключови компетентности,  Зам.директори по УД |
| **5.** | Въвеждане на Модел на управление на емоциите и стреса, чрез разкриване и реализиране на потенциала на учителите по метода Коучинг и менторство.Работа в екип и изграждане на учителски екипи за съвместна работа по проекти. | Семинар | Педагогически и Непедагогически персонал | Институция, оторизирана да провежда квалификации на педагогическите специалисти | I срок | 16 академични часа /един кредит/ | Директор  Председател на комисията по квалификацията |
| **6.** | Модерни учители и родители – партньорство между училище и семейство | Добри практики | Педагогически и Непедагогически персонал | ОУ „Братя Миладинови“ - Бургас | I срок |  | Класни ръководители /по випуски/ |
| **7.** | Модели за превенция на агресивните прояви у ученици | Семинар-практикум | Педагогически и Непедагогически персонал | ОУ „Братя Миладинови“ - Бургас | II срок |  | Психолог Педагогически съветник |
| **8.** | Превенция за формиране на умения за действия при бедствия, аварии и кризисни ситуации – превенция и действия преди, по време и след възникване на дадена ситуация. | Семинар | Педагогически и Непедагогически персонал | ОУ „Братя Миладинови“ - Бургас | I срок |  | Директор  Председател на Комисията по квалификация |

**ИЗВЪНУЧИЛИЩНА КВАЛИФИКАЦИЯ**

**Таблица 2.**

|  |  |  |  |  |  |
| --- | --- | --- | --- | --- | --- |
| **№** | **Тема** | **Форма на обучение** | **Участници /**  **целева група** | **Обучителна организация** | **Период на провеждане** |
| 1. | Осигуряване на информационна осведоменост за квалификационни форми по  E-mail и по Комисии и екипи | Семинар, тренинг, практикум, обучение | Педагогически персонал | Съгласно информацията | По предложените графици |
| 2. | Теми по Плана за квалификация на РУО - Бургас | Семинар, тренинг, практикум, обучение | Педагогически персонал | Съгласно информацията | По предложените графици |
| 3. | Контакти с институции, които осъществяват квалификационни форми  -ПКС  -Методика на обучението по БДП  -преквалификация | Обучения, Курсове | Педагогически персонал | Съгласно информацията | През учебната година |
| 4. | Уеб базирано и проектно-базирано обучение | Обучение | Педагогически персонал | Съгласно информацията | През учебната година |
| 5. | E-twinning обучение | Семинар-обучение | Педагогически персонал | E-twinning посланици | Iучебен срок |
| 6. | OneBook и възможностите на платформата в образователния процес | Обучение | Педагогически персонал | Съгласно договор на училището | Iучебен срок |
| 7. | Офис 365 в образователната институция | Обучение | Педагогически персонал | Съгласно информацията | Учебната година |

**/Таблица 2. се актуализира през учебната година/**

**VI. ОЧАКВАНИ РЕЗУЛТАТИ. АНАЛИЗ И ОЦЕНКА НА ЕФЕКТИВНОСТТА**

**1.РЕЗУЛТАТИ**

**1.1.** Действащи Екипи по компетентности и комисии, за професионалното и кариерно израстване на преподавателите.

**1.2.** Създаване на Класьор за проведените квалификационни форми и популяризиране на резултатите от тях.

**1.3.** Квалифицирани преподаватели, които ефективно използват съвременни технологии и притежават умения за обмяна на добри практики в образователния процес.

**1.4.** Споделяне на опит, след участие в обучение – „Учители обучават учители“ – делова атмосфера на откритост и гласност.

**1.5**.Включване на училището към системата на E-twinning училищата.

**1.6**.Асоцииране на училището с Microsoft.

**2. АНАЛИЗ И ОЦЕНКА НА ЕФЕКТИВНОСТТА**

**2.1. Критерии и индикатори за качествена оценка**:

2.1.1. Степен на прилагане от преподавателя на наученото от квалификацията.

2.1.2. Приложимост на наученото в училище.

2.1.3. Влияние върху резултатите от обучението и възпитанието на учениците.

2.1.4. Влияние на резултатите от обучението върху цялостната дейност на училището.

2.1.5. Реакции на участниците за съдържанието и ползата от обучението.

2.1.6. Промени в професионалната дейност в резултат от участие в обучението.

**2.2. Критерии и индикатори за количествена оценка**

Брой участия в обучения:

2.2.1. На целия колектив.

2.2.2. По Екипи и комисии – краткосрочни, продължаваща квалификация, вътрешно-училищна и извънучилищна – взаимни и индивидуални.

2.2.3. Видове квалификационни дейности – извънучилищни /регионални, национални, международни/; по национални и европейски програми; вътрешно-училищни /от други институции/.

**VІІ. ФИНАНСИРАНЕ НА КВАЛИФИКАЦИОННИТЕ ДЕЙНОСТИ**

Средствата за квалификация на педагогическите специалисти се определят като 1.2% от бюджета на училището за съответната календарна година и се изразходват през учебната година. Квалификациите са съобразени с идеите за качествено образование в обучението в училище, както и с предоставените квалификационни форми от РУО – Бургас. Принципът за достъпност и мотивацията на учителите са приоритет при определяне на участия в квалификационни форми през учебната година.

През учебната година се води Класьор за участия в квалификационни форми /Протокол + портфолио на обучението/ и последователно се попълва **Таблица**

**VIII. КОНТРОЛ ПО ИЗПЪЛНЕНИЕ НА ПЛАНА**

Контролът по изпълнение на плана се осъществява от Директора, като Комисията представя отчети за изпълнението на плана пред Педагогическия съвет в края на I срок и в края на учебната 2019/2020 година.